Деница Минчева
Одит

chitanka.info

Прилежно одитира ме нощта,

пресмята дребните ми грешки —

тук съм взела в повече любов

там съм похабила две-три смешки.

Тук открива малък тъжен дълг

от емоции неизплатени.

Там натрупан е излишък скъп

от мечти, надежди и утехи.

Заем на доверие тежи

върху будната ми гузна съвест —

доверчивите кредитори мълчат,

примирени с тази своя участ.

Планове зарязани лежат

в ъгъла на мойто вдъхновение

и събират пагубната прах

на самодоволно безхаберие.

Чинно изчислява ме нощта,

пресъздава ме в активи и пасиви.

Търси в банкрутирала душа

нещо ценно да открие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.